Kredsmøde i kreds 8, onsdag den 30. juni 2021 på The Ranch

1. Valg af dirigent.

Michael Jørgensen blev valgt som dirigent.

1. Beretning om kredsens virksomhed

Peter Loth Sejersen afgav beretning. Her kom han bl.a. ind på at jagten er under voldsomt pres flere steder fra. Bornholm har fået en Nationalpark i Almindingen. Vi vil gerne undgå et kæmpe hegn rundt om, for at bevare vildtet så naturligt som muligt. Desuden er vi kommet med i et projekt, der hedder Agerlandets fugle, hvor der er nogle landmænd der er med.

1. Orientering om kredsens økonomiske forbrug

Der var ca. 82.000 kr i overskud sidste år. Der plejer kun at være et par tusinde i overskud. Dette skyldes corona og manglende aktiviteter.

1. Orientering om hovedbestyrelsens arbejde

Claus Lind Christensen startede med at takke Steen Friis. Herefter kom han med tre emner, nemlig: ***Klassisk Jagtpolitik***: Der kommer areal krav på hjortevildtet. Det har DJ ikke bakket op om. Ved udgangen af 2022 er det slut med udsætning af gråænder. DJ er kommet med indsigelser vedr. dette.

***Regeringens politik:*** Vejl. Fra EU, jagten sidestilles med minedrift. Rewilding – naturnationalparker er skrevet ind i loven. Almindingen er med. Vi ønsker ikke et landskab med høje hegn. Senere skal der diskuteres om private arealer.

***Jægeradfærd:*** Vi tager afstand fra ulovligheder. Vi skal holde fast i troværdigheden.

Tonni Kofoed Larsen mindede om at kommunens skove/plantager kan være det næste som bliver ramt af rewilding. Det bør man tænke på når der skal stemmes til Kommunalvalg.

Jægerforbundets direktør Karen Friis kunne fremvise et regnskab med et overskud på 6,7 mill. Dette skyldes jo også corona, og at der derfor ikke har været så mange aktiviteter som normalt. Herefter gennemgik hun jægerforbundets strategi. Foreningernes største udfordringer er frivillige til bestyrelserne og til aktiviteter.

Henrik Frost Rasmussen kunne fortælle, at der er en medlemsfremgang på 26 medlemmer, så der nu er 1614 medlemmer på Bornholm. Vildtudbyttestatistikken er ikke kommet endnu. Der er nu lavet jagttegnsforsikring i udlandet, og herefter gennemgik han opfølgning på diverse fra repræsentantskabsmødet.

Herefter takkede han Steen Friis for hans 7 år som formand, og gav ham en sølvnål samt et diplom. Herefter overrakte Peter Loth Sejersen gave fra kredsen.

 Herefter kom de forskellige koordinatorer med en update på hvad der foregår hos den enkelte koordinator.

1. Valg af HB medlem og suppleant for samme

Ikke i år.

1. Valg af kredsformand for 1 år indtil normalt valgår.
2. Indstillet Peter Loth Sejersen

Peter Loth Sejersen valgt og indtræder for Steen Friis foreløbig for 1 år.

1. Valg af 8 kredsbestyrelsesmedlemmer

Samme som tidligere. Dog trækker Michael Bjørn sig og Orla Hansen stiller op i stedet for. Peter Loth Sejersen træder ud da han er blevet formand, og Sverre Severinsen træder ind i stedet for.

1. Valg af suppleanter til kredsbestyrelsen

Dem som sidder i Jægerrådet.

1. Valg af aktivitetskoordinatorer

Cristian Ritzau, både nyjægerkoordinator og Frivillig jagtprøve.

1. Valg af repræsentantskabsmedlemmer

Kredsbestyrelsen

1. Indkomne forslag

Ingen

1. Eventuelt

Cliff Jørgensen spurgte om man kunne tilmeldes kredsskydningerne på dagen. Mente det var problematisk man skulle gøre det over nettet nogle dage før. Dette undersøges. Herefter blev der snakket om forskellige emner.